钦定古今图书集成/明伦汇编/氏族典/第232卷 > 杨照
## 钦定古今图书集成/明伦汇编/氏族典/第232卷 > 杨照

按《明外史杨照传》：“照字明远，嗣职为前屯卫指挥使。
嘉靖中，以功进署都指挥佥事，充辽东游击将军，历
进都督佥事，为辽东总兵官。三十九年，进都督同知，
遂为给事中王鹤所劾，解职，用荐以为事官，暂充辽
东副总兵。四十二年，总兵官吴瑛罢，以照代。寇聚众
广宁塞外，谋大入。照率游击线补衮、郎得功等分道”
掩之。照夜行失道，去寨六十里；天明，为寇所觉，麾众
围之，照力战，中矢死。照忠勇负气，抚士有恩，以敢战
知名。